
N Venetis, ad ripas Lemenis, haud procul ab op- 
] pido, quod Portum Romatinum vocant, Concordia 
lulia sita est. Haec olim florentissima Romanorum 
colonia, inlustribus celebrata laudibus, modo pagus 
humilis est, cuius incolae, agros colendo, venando 
et piscando, aegre sed honeste vitam aguut. De cius 
vetusta origine et monumentis, quia multi dixere, 
pauca summatim. perstringemus, duce Dario Berto: 
linio (1), qui vir, summo ingenio ac mira eruditione 
praeditus, unus omnium complures inscriptiones in 
agro Concordiensi postreuis hisce temporibus re- 
pertas luculentissime explanavit. 

Bertolinius igitur Concordiae Iuliae originem tri- 
buit M. Antonio triumviro, qui, antequam in Orien- 
tem contra Cassium et M. Brutum castra moveret, 
hunc locum praesidio munivit, quod ad populos Ve- 
netae regionis coercendos idoneus esset, atque tutum 
redderet iter ad provincias, quas Caesarianae factionis 


(1) De Darii Bertolinii vita et operibus egregie scripsere: 
Dinus Mantovani, Carmelus Berti, Ernestus Degani, Venantius 


Savi. 


-—— IO —— 


hostes, post dictatoris necem, occupavissent. Hinc 
colonia anno septingentesimo decimo secundo ab 
Urbe condita, idest anno quadragesimo secundo ante 
Christum natum, deducta est. Neque a vero abhorret 
Concordiam Iuliam, ab initio, adiecto conditoris no- 
mine, « Iuliam-Antoniam » appellatam fuisse, idque 
appellativum. nomen usque ad praelium Actiacum 
(31 a. Ch. n.) obtinuisse, quo M. Antonii fractae 
vires cum gloria occidere. Quae clarissimi Bertolinii 
opinio satis probabilibus testimoniis confirmatur: 
ctenim in agro Concordiensi, Antonii numismatum 
multo maior adest copia quam Octaviani; prorsus 
autem desunt numismata Lepidi: nec quisquam igno- 
rat, colonias deduci solitas ab imperatore legionum, 
quae loci tutela relinquerentur. 

Hic tamen cl. Bertolinius non quievit, nam suis - 
diligentissimis investigationibus, in quibus, fere vi- 
ginti annorum spatio, strenuam operam navavit, ex 
lapidibus, ex ruderibus, ex parietinis Concordiensibus 
(sit venia verbo!) oracula promens, atque fossoris 
cuiusdam ope, lacobi Stringhetta, illiterati quidem 
hominis, sed memoria firma ac diuturna praeclari, 
eo processit ut, religiosa cura, antiquam coloniae 
descriptionem (1), quae, eraeco nomine, xomoypo«pio 
audit, graphice in pristinum plane restituerit. Quod 
opus, praecipuum Bertolinii decus, et antiquae artis 
studiosis, Mommsenio praesertim, valde probatum, 

(1) Coloniae Concordienusis tabulam lineis descriptam Ber- 
tolinius in lucem edidit usque ab anno 31880. — Cír. Notige 


degli scavi. Concardiesi, etc. Roma, 1881. 

quanti laboris fuerit, nobis solummodo visum est, 
quibus datum, ut, oculis, tanti viri impigram iuvi- 
ctamque constantiam admiraremur. 

Quaenam coloniae descriptio? Urbs Concordia, 
in circuitu praebens speciem sexanguli, patebat iu 
longitudinem a septemtrione ad meridiem, paulum 
in occasum solis vergens; idque, iuxta recentes geo- 
graphos, respondet: da nord-nord-est a sud-sud-ovest. 
A septemtrione ad meridiem longitudo maxima 
— m. 855; ab oriente ad occidentem latitudo maxima 
— m. $185 area. perimetros — niq.. 419 555,50, sci- 
licet Pompeianae areae e tribus partes duac. 

Hanc aream a septemtrione ad meridiem duae 
principales viae (« cardines ») in tres zonas dividunt. 
Singulae autem. zonae aliis duabus principibus viis 
(« decumani »), ab oriente ad occidentem, in toti- 
dem rectagona rursus dividuntur. lta area tota, ut 
Pompeiana, ex novem regionibus constat. Cardines 
inter et decumanos, aliae minores viae his parallelac. 
Forum est in media insula situm: ad cuius latera 
bases magnae, quae excellentium. virorum de re 
publica bene meritorum statuas sustinerent, et parvae 
quaedam pilae ex cocto latere (quarum una in 
museo Romatino asservatur), cum quadrato foramine 
in summo, quae fortasse velabri adminicula fulci- 
rent, erant collocata. 

Alveus manu factus, ab occidente profluens, me- 
diam urbem interfluebat. Huius alvei vestigia exstant 
in ponte lapideo, ab haeredibus cuiusdam liberti, ut 
patet ex gemino in pilis epigrammate, restituto vel 


probabiliter aedificato, praeter viam quac ab Altino 
Aquileiam ducit. Diximus « restitutum vel probabi- 
liter aedificatum », idest sumptibus liberti, cuius in 
epigrammatibus nomen inscriptum est, quia lex veta- 
bat quominus inscriberetur nomen operi publico alte- 
rius quam principis, aut eius, cuius pecunia id opus 
factum esset. 

Hactenus de coloniae origine et descriptione. 
Quod attinet ad rci publicae disciplinam, Concordia 
Iulia, ni excipias « tribunum plebis », alibi perrarum, 
à ceteris coloniis haud multum discrepat. Digna 
tamen quae notentur haec sunt: cives omnes « iure 
suffragii et honorum » gaudent. Senatui (« Ordo »), 
centum virorum, legum ferendarum potestas com- 
petit, eique « duumviri » et « aediles » auxiliantur. 
Collegiorum artificum unum tantum novimus, « sa- 
gittariam fabricam ». 

Has Concordiensis coloniae notitias ex epigram- 
matibus nummisque r et rr saeculi post. Christum na- 
tum cl. Bertolinius compertas habuit; unde constat, 
Concordiam, maxime, Antoninis regnantibus, vi- 
guisse (138-161 p. Ch. n.). Quaenam inde Concor- 
diae fata fuerint usque ad Constantinum Magnum 
eiusque successores penitus nos latet. Id unum sci- 
mus, Concordiam, suis moenibus, regiis honoribus 
excepisse Theodosium Magnum et Valentinianum lI, 
qui ibij anno 39r, leges De fide leslium et De apo- 
statis tulerint (1). 


(1) V. Benrormi, L/ Epigrafía Concordiese (Estratto dagli 418 
della R. Deputazioue veneta di storia palria), 1887-88, pag. 29. 





De Concordia, anno 452, ab Attila Hunnorum 
rege funditus deleta, deque sanctis Donato, 5ecun- 


diano, Romulo et sociis, saeviente Diocletiani per- 


secutione (304), extra portam Orientalem, iuxta 


fluvium Lemenem, sublimi martyrio coronatis, quo- 


rum lipsanis miraculorum numero insignibus, au- 


ancisco Isola, Concordiensium praesule 


spice doct. Fr 
à centenaria in annum 190.4 in- 


peramantissimo, fest 
dicta sunt, alias dicemus. 
Verum nobis huic narrationi, pedestri stilo exa- 


ratae, finem imponentibus, liceat iterum in. Concor- 


diensium memoriam Darium. Bertolinium illum re- 


vocare, cuius opera Concordia Iulia, in. Romatino 


museo, hodie ceu Phoenix « post fata resurgit ». 


Absint ideo Maevii et Fuffeni ignobiles, qui, omni- 
bus invidiae ventis circumflati, tam egregii viri fa- 
mae obtrectent! Nos semper pietatem eius, probi- 
tatem, intemeratam fidem, maximam ingenii vim, 


pro aris et focis, tuebimur; dumque piis eius Ma- 


nibus aeternam caelicolüm pacem adprecamur, Ta- 


citianum illud meminerimus: « multos veterum, vclut 


inglorios et ignobiles, oblivione obrui; Darium. Ber- 


tolinium | Concordiensibus narralum el traditum super- 


slilem. esse! » 


Srib. in Porta Romatino, kal. Aug. r9oo. 

